นิกเกอิปิดพุ่ง 457.31 จุด รับคาดการณ์ BOJ ผ่อนคลายการเงิน
นิกเกอิปิดพุ่ง 457.31 จุด รับคาดการณ์ BOJ ผ่อนคลายการเงิน
30 ก.ย. 2558

ดัชนีนิกเกอิตลาดหุ้นโตเกียวปิดพุ่งขึ้นแข็งแกร่งในวันนี้ โดยดัชนีนิกเกอิปิดพุ่งขึ้น 457.31 จุด หรือ 2.70% แตะที่ 17,388.15 จุด โดยนิกเกอิทะยานขึ้นกว่า 500 จุดในช่วงสั้นๆ เนื่องจากนักลงทุนกลับเข้ามาช้อนซื้อเก็งกำไร หลังจากที่นิกเกอิร่วงลงไปกว่า 700 จุดเมื่อวานนี้ ขณะที่มีกระแสคาดการณ์ว่า ธนาคารกลางญี่ปุ่น (บีโอเจ) จะเดินหน้าใช้นโยบายผ่อนคลายการเงินต่อไป ภายหลังจากญี่ปุ่นเปิดเผยผลผลิตภาคอุตสาหกรรมที่หดตัวลงในเดือนส.ค.
                            